Deltakarlanda i fotball-EM 2000
Finalemannskapa før avspark, Frankrike til venstre
**Europameisterskapen i fotball 2000** var den ellevte europameisterskapen i fotball for menn. Meisterskapen vart for fyrste gong avvikla i to vertsland; Belgia og Nederland. Begge fekk friplass til sluttspelet, som tok til 10. juni i Brussel og vart avslutta i Rotterdam den 2. juli 2000. Frankrike vart europmeister etter finalesiger 2-1 over Italia. Dei 31 kampane vart spelt på åtte arenaer i like mange byar; Charleroi, Liège, Brussel, Brugge, Eindhoven, Arnhem, Rotterdam og Amsterdam. 49 land deltok i kvalifiseringa til meisterskapen.

For fyrste og, til 2015, einaste gong, var Noreg med i europameisterskapen for menn. Dei seksten deltakarlanda i sluttspelet vart fordelt i fire like store grupper. Dei to beste landa i kvar av gruppene gjekk til kvartfinalane. Noreg vart nummer tre i gruppe C, og rauk ut med dårlegare målskilnad enn Jugoslavia.

I kvartfinalane vann Portugal, Italia, Frankrike og Nederland over høvesvis Tyrkia, Romania, Spania og Jugoslavia. Begge semifinalane var jamne; Frankrike gjekk til finale på ein såkalla «golden goal» av Zinédine Zidane i det 117. minutt, medan Italia vann over Nederland i straffesparktevling.

Savo Milošević frå Jugoslavia og Patrick Kluivert frå Nederland skåra kvar sine fem mål.

Gruppespel
----------

### Gruppe A

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Flagget til Portugal Portugal | 3 | 3 | 0 | 0 | 7–2 | 5 | **9** |
| 2 | Flagget til Romania Romania | 3 | 1 | 1 | 1 | 4–4 | 0 | **4** |
| 3 | Flagget til England England | 3 | 1 | 0 | 2 | 5–6 | −1 | **3** |
| 4 | Flagget til Tyskland Tyskland | 3 | 0 | 1 | 2 | 1–5 | −4 | **1** |

### Gruppe B

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Flagget til Italia Italia | 3 | 3 | 0 | 0 | 6–2 | 4 | **9** |
| 2 | Flagget til Tyrkia Tyrkia | 3 | 1 | 1 | 1 | 3–2 | 1 | **4** |
| 3 | Flagget til Belgia Belgia | 3 | 1 | 0 | 2 | 2–5 | −3 | **3** |
| 4 | Flagget til Sverige Sverige | 3 | 0 | 1 | 2 | 2–4 | −2 | **1** |

<noinclude>

### Gruppe C

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Flagget til Spania Spania | 3 | 2 | 0 | 1 | 6–5 | 1 | **6** |
| 2 | Flagget til Den sosialistiske føderale republikken Jugoslavia Jugoslavia | 3 | 1 | 1 | 1 | 7–7 | 0 | **4** |
| 3 | Flagget til Noreg Noreg | 3 | 1 | 1 | 1 | 1–1 | 0 | **4** |
| 4 | Flagget til Slovenia Slovenia | 3 | 0 | 2 | 1 | 4–5 | −1 | **2** |

<noinclude>

### Gruppe D

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Det nederlandske flagget Nederland | 3 | 3 | 0 | 0 | 7–2 | 5 | **9** |
| 2 | Flagget til Frankrike Frankrike | 3 | 2 | 0 | 1 | 7–4 | 3 | **6** |
| 3 | Det tsjekkisk flagget Tsjekkia | 3 | 1 | 0 | 2 | 3–3 | 0 | **3** |
| 4 | Flagget til Danmark Danmark | 3 | 0 | 0 | 3 | 0–8 | −8 | **0** |

<noinclude>

Finalen
-------

Lagoppstillingane til finalistane under fotball-EM 2000
Finalen i Rotterdam 2. juli 2000 vart spelt på Feijenoord stadion i Rotterdam, med 48 200 tilskodarar til stades. Spissen Marco Delvecchio sende Italia i føringa i det 55. minutt, medan den franske innbyttaren Sylvain Wiltord syrgde for ekstratid då han netta i sluttsekundane. Ein annan fransk innbyttar, David Trezeguet, avgjorde finalen med ein «golden goal» i det 103. minutt.

**Frankrike** sitt meisterlag bestod av: Fabien Barthez, Lilian Thuram, Marcel Desailly, Laurent Blanc, Bixente Lizarazu, Patrick Vieira, Didier Deschamps, Youri Djorkaeff, Zinedine Zidane, Thierry Henry, Christophe Dugarry. Sylvain Wiltord kom inn for Dugarry i det 58. minutt, David Trézéguet for Djorkaeff i det 76. minutt og Robert Pirès for Lizarazu i det 86. minutt.

**Italia** mønstra: Francesco Toldo, Gianluca Pessotto, Fabio Cannavaro, Alessandro Nesta, Mark Iuliano, Paolo Maldini, Demetrio Albertini, Luigi Di Biagio, Stefano Fiore, Francesco Totti og Marco Delvecchio. I den andre omgangen kom etter tur Alessandro Del Piero, Massimo Ambrosini og Vincenzo Montella inn i staden for høvesvis Fiore, Di Biagio og Delvecchio.

Kjelder
-------

* *Denne artikkelen bygger på «UEFA Euro 2000» frå Wikipedia på engelsk, den 30. juli 2015.*


| * v
* d
* e
Europameisterskapen i fotball |
| --- |
| Frankrike 1960**·** Spania 1964**·** Italia 1968**·** Belgia 1972**·** Jugoslavia 1976**·** Italia 1980**·** Frankrike 1984**·** Vest-Tyskland 1988**·** Sverige 1992**·** England 1996**·** Belgia-Nederland 2000**·** Portugal 2004**·** Austerrike-Sveits 2008**·** Polen-Ukraina 2012**·** Frankrike 2016**·** *Pan-Europa 2021* |


|  |  |
| --- | --- |
| Autoritetsdata | 
* VIAF
* GND
* NKC

 |